CELEX: 62008CA0138
Language: el
Date: 2009-10-15 00:00:00
Title: Υπόθεση C-138/08: Απόφαση του Δικαστηρίου (τέταρτο τμήμα) της 15ης Οκτωβρίου 2009 [αίτηση του Fővárosi Ítélőtábla (Δημοκρατία της Ουγγαρίας) για την έκδοση προδικαστικής αποφάσεως] — Hochtief AG, Linde-Kca-Dresden GmbH κατά Közbeszerzések Tanásca Közbeszerzési Döntöbizottság (Διαδικασίες συνάψεως συμβάσεων δημοσίων έργων — Διαδικασίες που κινήθηκαν μετά την έναρξη ισχύος της οδηγίας 2004/18/ΕΚ και πριν από την παρέλευση της προθεσμίας μεταφοράς της — Διαδικασίες με διαπραγμάτευση κατόπιν δημοσιεύσεως προκηρύξεως διαγωνισμού — Υποχρέωση αποδοχής ενός κατώτατου αριθμού κατάλληλων υποψηφίων — Υποχρέωση εξασφαλίσεως πραγματικού ανταγωνισμού)

5.12.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 297/9
            
         Απόφαση του Δικαστηρίου (τέταρτο τμήμα) της 15ης Οκτωβρίου 2009 [αίτηση του Fővárosi Ítélőtábla (Δημοκρατία της Ουγγαρίας) για την έκδοση προδικαστικής αποφάσεως] — Hochtief AG, Linde-Kca-Dresden GmbH κατά Közbeszerzések Tanásca Közbeszerzési Döntöbizottság
   (Υπόθεση C-138/08) (1)
   
   (Διαδικασίες συνάψεως συμβάσεων δημοσίων έργων - Διαδικασίες που κινήθηκαν μετά την έναρξη ισχύος της οδηγίας 2004/18/ΕΚ και πριν από την παρέλευση της προθεσμίας μεταφοράς της - Διαδικασίες με διαπραγμάτευση κατόπιν δημοσιεύσεως προκηρύξεως διαγωνισμού - Υποχρέωση αποδοχής ενός κατώτατου αριθμού κατάλληλων υποψηφίων - Υποχρέωση εξασφαλίσεως πραγματικού ανταγωνισμού)
   2009/C 297/06
   Γλώσσα διαδικασίας: η ουγγρική
   
      Αιτούν δικαστήριο
   
   Fövárosi Ítélötábla
   
      Διάδικοι στην υπόθεση της κύριας δίκης
   
   Hochtief AG, Linde-Kca-Dresden GmbH
   
      κατά
   
   Közbeszerzések Tanásca Közbeszerzési Döntöbizottság
   
      Παρισταμένης της: Budapest Főváros Önkormányzata
   
      Αντικείμενο
   
   Αίτηση για την έκδοση προδικαστικής αποφάσεως — Fővárosi Ítélőtábla — Ερμηνεία του άρθρου 22, παράγραφοι 2 και 3, της οδηγίας 93/37/ΕΟΚ του Συμβουλίου, της 14ης Ιουνίου 1993, περί συντονισμού των διαδικασιών για τη σύναψη συμβάσεων δημοσίων έργων (ΕΕ L 199, σ. 54), καθώς και του άρθρου 44, παράγραφος 3, της οδηγίας 2004/18/ΕΚ του Ευρωπαϊκού Κοινοβουλίου και του Συμβουλίου, της 31ης Μαρτίου 2004, περί συντονισμού των διαδικασιών σύναψης δημόσιων συμβάσεων έργων, προμηθειών και υπηρεσιών (ΕΕ L 134, σ. 114) — Δυνατότητα διεξαγωγής διαδικασίας με διαπραγμάτευση με δημοσίευση προκηρύξεως διαγωνισμού σε περίπτωση που ο αριθμός των κατάλληλων υποψηφίων είναι μικρότερος από τον κατώτατο αριθμό που προβλέπει η προκήρυξη, καθώς και από τον κατώτατο αριθμό που ορίζουν προς τούτο οι προαναφερθείσες οδηγίες
   
      Διατακτικό
   
   
               1)
            
            
               Η οδηγία 2004/18/ΕΚ του Ευρωπαϊκού Κοινοβουλίου και του Συμβουλίου, της 31ης Μαρτίου 2004, περί συντονισμού των διαδικασιών σύναψης δημόσιων συμβάσεων έργων, προμηθειών και υπηρεσιών, δεν έχει εφαρμογή επί αποφάσεως της αναθέτουσας αρχής ληφθείσας στο πλαίσιο διαδικασίας συνάψεως συμβάσεως δημοσίων έργων και πριν από την παρέλευση της προθεσμίας μεταφοράς της οδηγίας αυτής στην εσωτερική έννομη τάξη.
            
         
               2)
            
            
               Το άρθρο 22, παράγραφος 3, της οδηγίας 93/37/ΕΟΚ του Συμβουλίου, της 14ης Ιουνίου 1993, περί συντονισμού των διαδικασιών για τη σύναψη συμβάσεων δημοσίων έργων, όπως τροποποιήθηκε με την οδηγία 97/52/ΕΚ του Ευρωπαϊκού Κοινοβουλίου και του Συμβουλίου, της 13ης Οκτωβρίου 1997, έχει την έννοια ότι, όταν συνάπτεται σύμβαση κατά τη διαδικασία με διαπραγμάτευση και ο αριθμός των κατάλληλων υποψηφίων είναι μικρότερος του καθορισθέντος για την οικεία διαδικασία κατώτατου ορίου, η αναθέτουσα αρχή μπορεί, παρά ταύτα, να συνεχίσει τη διαδικασία καλώντας τον κατάλληλο ή τους κατάλληλους υποψηφίους για διαπραγμάτευση των όρων της εν λόγω συμβάσεως.
            
         
               3)
            
            
               Η οδηγία 93/37, όπως τροποποιήθηκε με την οδηγία 97/52, έχει την έννοια ότι η υποχρέωση εξασφαλίσεως πραγματικού ανταγωνισμού πληρούται όταν η αναθέτουσα αρχή προσφεύγει στη διαδικασία με διαπραγμάτευση υπό τις προϋποθέσεις που προβλέπει το άρθρο 7, παράγραφος 2, της εν λόγω οδηγίας.
            
         
      (1)  ΕΕ C 183 της 19.7.2008.